**ELŐTERJESZTÉS**

**Körmend Város Önkormányzata Képviselő-testülete 2021. július 22-i rendkívüli ülésére**

Tárgy: Körmendi Kulturális Központ épületeinek felújítása kapcsán döntéshozatal

Tisztelt Képviselő-testület!

A Körmendi Kulturális Központ Berzsenyi utcai székhelyének és a Felsőberkiben található telephelyének energetikai felújítására a Körmendi Kulturális Központ pályázatot nyújtott be. A Körmendi Kulturális Központ Berzsenyi utcai székhelyének belső felújítására Körmend Város Önkormányzata is pályázatot nyújtott be a CLDD keretében.

A közbeszerzési eljárás mind az energetikai felújításra, mind a belső területek felújítására lefolytatásra került, ami alapján a legjobb ajánlatot a Körmendi Ferrum-s Kft. tette, az ajánlati ár az alábbi:

* Körmendi Kulturális Központ Berzsenyi utcai székhelyének energetikai felújítása és belső tereinek felújítása összesen: nettó 97 789 714 Ft, azaz bruttó 124.192.936 Ft, ebből az energetikai korszerűsítés költsége nettó 35.856.508 e FT + ÁFA, azaz bruttó 45.537. 765 Ft.
* Körmendi Kulturális Központ Felsőberki telephelyének energetikai felújítása: nettó 31.782. 170 Ft + ÁFA, azaz bruttó 40.363.360 Ft.

A közbeszerzési eljárás feltételesen került lefolytatásra, ami azt jelenti, hogy a megkötendő szerződés csak akkor tud hatályba lépni, ha a teljes fedezet biztosított lesz.

A fedezethiány 16.803 e Ft, ennyivel kevesebb támogatást nyert el az Önkormányzat a projektre, ill. magának a projektkiírás alapján vannak nem támogatható munkarészek is, amikre elviekben nem adható állami támogatás.

Az Önkormányzat képviseletében kezdeményeztük a forráshiány pótlását az Irányító Hatóság előtt, azonban az építőanyag ipari árak napról napra változnak, sajnos kedvezőtlen irányban. Ezért azt javasoljuk, hogy a Testület döntsön arról, hogy amennyiben Minisztérium vagy más kormányzati szerv, vagy maga a Kormány nem támogatja vagy nem teljes mértékben támogatja a hiányzó fedezet biztosítását, abban az esetben az Önkormányzat biztosítja a hiányzó fedezetet. Ez egy garancia lenne a Vállalkozó részére, miközben az Önkormányzat azon dolgozik, hogy a szükséges és hiányzó fedezet teljes összegben legyen biztosítva. A Testület megerősítő döntését a teljes hiányzó fedezetre kérjük, mert nem ismerjük, hogy milyen döntés születik az Önkormányzat kérelméről.

Kérem a Testületet, hogy döntsön a javaslatról.

**HATÁROZATI JAVASLAT**

Körmend Város Önkormányzata Képviselő-testülete úgy dönt, hogy abban az esetben, ha a Körmendi Kulturális Központ, Múzeum és Könyvtár által a TOP-3.2.1.-16-VS1-2017-00029 Energiahatékonyság a közművelődés területén benyújtott pályázata kapcsán nem érkezik vagy nem az igényelt mértékben érkezik többlettámogatás vagy kiegészítő támogatás ahhoz, hogy a projekt alapján az építési munkák lebonyolítására lefolytatott közbeszerzési eljárás alapján a legjobb ajánlatot tevővel a kivitelezési szerződés hatályba léptetése megvalósulhasson, ebben az esetben az Önkormányzat a Körmendi Kulturális Központ részére átad összesen 16.803 e Ft. összeget a projekt megvalósításához a 2021-es, és előreláthatólag, részben a 2022-es költségvetés terhére.

Körmend, 2021. 07. 19.

**Bebes István**

**polgármester**